**Էնդրյու Ջեյմս Մատֆին (Ջեյմի) Բել** (անգլ.՝ Andrew James Matfin «Jamie» Bell, ծնվել է 1986 թվականի մարտի 14-ին, Բիլինգհեմ, Դարեմ կոմսություն, Անգլիա), անգլիացի կինոդերասան։

Կենսագրություն
--------------

Ջեյմի Բելը ծնվել է 1986 թվականի մարտի 14-ին Անգլիայի հյուսիսում գտնվող փոքրիկ Բիլինգհեմ քաղաքում։ Նրա մայրը ընդամենը 16 տարեկան էր, երբ Ջեյմին լույս աշխարհ է գալիս։ Իր հորը Ջեյմին երբեք չի տեսել։ Վեց տարեկանում Բելը սկսում է պրոֆեսիոնալ զբաղվել բալետով, դրանով շարունակելով իր ընտանիքի ավանդույթները (պարերի հետ են կապված նրա տատի, մոր, մորաքրոջ և ավագ քրոջ կյանքը)։ Հետագայում նա առավելությունը տալիս է չեչոտկային և որպես չեչոտկայի պարող նշանակալից հաջողությունների է հասնում, շահելով բազմաթիվ մրցանակներ։ Դերասան դառնալու որոշումը Բելը ընդունում է ինը տարեկանում, այդ նպատակով նա ընդունվում է տեղական թատերական դպրոց։ Պրոֆեսիոնալ բեմում նրա թատերական նորամուտը կայանում է Լոնդոնում, 1998 թվականի վերջին, «Բագսի Մելոուն» (անգլ.՝ Bugsy Malone) մյուզիքլում։

Բեմական փորձը, ինչպես նաև պարելու ունակությունները Բելին օգնում են առաջ անցնել 2000 մրցակիցներից և քասթինգ անցնել Սթիվեն Դալդրիի «Բիլի Էլիոթ» (2000) ֆիլմում գլխավոր դերի համար։ Բիլի Էլիոթի ճակատագիրը, տղա Անգլիայի հյուսիսի փոքրիկ ածխահատական քաղաքից, ով սկսում է հրապուրված զբաղվել բալետով, մեծ մասամբ համահունչ է անձամբ Բելի ճակատագրին։ Այդ դերի համար նորեկ-դերասանը արժանանում է մի շարք հեղինակավոր մրցանակների, այդ թվում ԱՄՆ կինոքննադատների ազգային խորհրդի «Նորեկ դերասանի ակնառու աշխատանք» մրցանակին և BAFTA մրցանակի։ Վերջին մրցանակը առավել պատվավոր է, եթե հաշվի առնենք, որ այդ թվին, բացի Բելից, նրան անվանակարգված էին «Օսկար» մրցանակի չորս դափնեկիրներ՝ հանրահայտ դերասաններ Ռասսել Քրոուն, Թոմ Հենքսը, Մայքլ Դուգլասը և Ջեֆրի Ռաշը։

2002—2004 թվականների ընթացքում Բելը հայտնվում է ևս մի քանի ֆիլմերում՝ «Մահվան պահակախումբ» հակապատերազմական թրիլերում, Չարլզ Դիքենսի «Նիկոլաս Նիքլբի» վեպի հարմարեցումում և «Տեղատվություն» ընտանեկան դրամայում։ Դերասանի կարիերայում իրապես հաջողակ է դառնում 2005 թվականը՝ էկրան են բարձրանում նրա մասնակցությամբ միանգամից երեք ֆիլմեր։ Նրա կողմից գլխավոր դերեր խաղացած «Թանկագին Վենդի» և «Չամսկրաբեր» սև կատակերգությունները բարձր գնահատականի են արժանանում քննադատների կողմից և ամրապնդում են Բելի համբավը, որպես իր սերնդի ամենատաղանդավոր դերասաններից մեկը։ Մասնակցությունը Փիթեր Ջեքսոնի «Քինգ Քոնգ» բլոկբաստերում նպաստում է շարքային հանդիսատեսի շրջանում երիտասարդ դերասանի միջազգային հանրաճանաչությանը։

2006 թվականին թողարկվում են Ջեյմի Բելի մասնակցությամբ երկու ֆիլմեր՝ Քլինթ Իսթվուդի «Մեր հայրերի դրոշները» ռազմական դրաման և Դեյվիդ Մաքենզիի «Հոլեմ Ֆոու» ֆիլմը, որում Բելը կատարում է գլխագիր դերը։

2008 թվականին էկրան են բարձրանում «Տելեպորտ» և Էդվարդ Ցվիկի «Կոչ» ֆիլմերը։ Վերջին ֆիլմում նա մարմնավորել է բելառուս պարտիզան Բելսկի եղբայրներից մեկին։

Անձնական կյանք
--------------

2005 թվականին, Green Day խմբի տեսահոլովակի նկարահանման ժամանակ ծանոթացել է դերասանուհի Էվան Ռեյչել Վուդի հետ։ 2006 թվականին Ջեյմին և Էվանը բաժանվում են, սակայն 2011 թվականին նրանք որոշում են վերսկսել իրենց նախկին հարաբերությունները։ 2012 թվականի հոկտեմբերին նրանք ամուսնանում են, իսկ 2013 թվականի հուլիսի 29-ին ծնվում է նրանց որդին։ 2014 թվականի մայիսին զույգը ամուսնալուծվում է։

2015 թվականի սեպտեմբերին Ջեյմին հաստատում է իր հարաբերությունները «Ֆանտաստիկ քառյակ» ֆիլմում իր խաղընկերուհի Քեյթ Մարայի հետ։

Ֆիլմագրություն
--------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 2000 | Բիլի Էլիոթ | Billy Elliot | Բիլի Էլիոթ |
| 2002 | Մահվան պահապաններ | Deathwatch | շարքային Չարլի Շեքսպիր |
| 2002 | Նիկոլաս Նիքլբի | Nicholas Nickleby | Սմայկ |
| 2004 | Տեղատվություն | Undertow | Կրիս Ման |
| 2005 | Թանկագին Վենդի | Dear Wendy | Դիկ |
| 2005 | Չամսկրաբեր | The Chumscrubber | Դին Սթիֆլ |
| 2005 | Քինգ Քոնգ | King Kong | Ջիմի |
| 2006 | Մեր հայրերի դրոշները | Flags of Our Fathers | Ռալֆ Իգնատովսկի |
| 2007 | Հոլեմ Ֆոու | Hallam Foe | Հոլեմ Ֆոու |
| 2008 | Տելեպորտ | Jumper | Գրիֆին |
| 2008 | Կոչ | Defiance | Էսաել Բելսկի |
| 2010 | Արծիվը | The Eagle | Էսկա |
| 2011 | Ջեյն Էյր | Jane Eyre | Սենտ Ջոն Ռիվերս |
| 2011 | Փախուստ | Retreat | Ջեք |
| 2011 | Տինտինի արկածները. «Միաեղջյուրի» գաղտնիքը | The Adventures of Tintin: Secret of the Unicorn | Տինտին |
| 2012 | Եզրագծին | Man on a Ledge | Ջոի Քեսիդի |
| 2013 | Ձյան միջով | Snow Piercer | Էդգար |
| 2013 | Աղբ | Filth | Ռեյ Լենոքս |
| 2013 | Նիմֆոմանուհի | Nymphomaniac | Կ |
| 2014 | Շրջադարձ | Turn | Աբրահամ Վուդհալ |
| 2015 | Ֆանտաստիկ քառյակ | The Fantastic Four | Բեն Գրիմ / Արարած |

Մրցանակներ
----------

* 2000 թվական - BAFTA - Լավագույն դերասանի համար, «Բիլի Էլիոթ» ֆիլմ

Ծանոթագրություններ
------------------

1. ↑  Discogs — 2000.
2. ↑  filmportal.de — 2005.
3. ↑  «Wood, Bell rekindle romance» (անգլերեն). Toronto Sun. 2011 թ․ հուլիսի 1. Արխիվացված օրիգինալից 2012 թ․ հոկտեմբերի 19-ին. Վերցված է 2012 թ․ սեպտեմբերի 22-ին.
4. ↑  «Jamie Bell and Evan Rachel Wood Welcome a Son». Արխիվացված է օրիգինալից 2016 թ․ հունվարի 31-ին. Վերցված է 2016 թ․ հունիսի 21-ին.
5. ↑  Эван Рэйчел Вуд и Джейми Белл разводятся

Արտաքին հղումներ
----------------

* Ջեյմի Բելը (անգլ.) *Internet Movie Database* կայքում
* Ջեյմի Բելը AllMovie կայքում
* Ջեյմի ԲելըԹվիթթերում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեյմի Բել» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 1060652 · BNF: 14154423n · CONOR: 29999715 · GND: 130084913 · ISNI: 0000000114506182 · LCCN: no2001030846 · NKC: xx0042956 · NLA: 43320538 · NLP: a0000002291118 · NTA: 23869383X · NUKAT: n2009053050 · SUDOC: 068727410 · VIAF: 85571744 · WorldCat VIAF: 85571744 |

 |

 |